Julia Grant
<s>Julia Boggs Dent Grant (26. januar 1826 – 14. decembar 1902) bila je supruga američkog vojskovođe i predsjednika Ulyssesa Granta, odnosno 18. po redu Prva dama SAD, koja je vršila dužnost od 1869. do 1877.</s>

<s>Rođena je na plantaži White Haven nedaleko od St.</s><s>Louisa kao kćer lokalnog trgovca i robovlasnika Fredericka Denta.</s><s>Granta, koji je bio četiri godine stariji od nje, je upoznala zahvaljujući svom bratu Fredericku, koji je sa njim bio studirao na West Pointu.</s><s>Grant, koji je tada imao čin poručnika u Vojsci se u Juliju zagledao usprkos toga što je bila razroka.</s><s>Nakon nekoliko bračnih ponuda na kraju je pristala 1844. godine, ali su zaruke trajale četiri godine zbog Grantove službe u Meksičko-američkom ratu.</s>

<s>Brak ispočetka nisu podržavali obje porodice - Dentovi zbog toga što je Granta karijera tjerala na naporna putovanja po garnizonima širom SAD, a Grantovi zbog robovlasništva koje su prakticirali Julijini roditelji.</s><s>Usprkos brojnih poteškoća, uključujući Grantovu sklonost piću, brak je bio skladan.</s><s>Julia je rodila četvoro djece:</s>

<s>Frederick Dent Grant (1850–1912) — profesionalni vojnik i političar.</s><s>Ulysses Simpson Grant, Jr. zvani "Buck" (1852–1929) — advokat.</s><s>Ellen Wrenshall Grant zvana "Nellie" (1855–1922) — domaćica.</s><s>Jesse Root Grant (1858–1934) — inženjer.</s>

<s>Kada joj je muž 1868. godine, stekavši reputaciju heroja u građanskom ratu izabran za predsjednika, za Juliju je započeo osmogodišnji period boravka u Bijeloj kući koga je opisala kao "najsretniji u svom životu".</s><s>Julia je, organizirajući raskošna primanja i zabave, stekla brojne simpatije u washingtonskom otmjenom društvu, a 1874. je u Bijeloj kući organizirala vjenčanje svoje kćeri Nellie.</s>

<s>Nakon odlaska iz Bijele kuće je muža pratila po putovanjima po svijetu, te je, između ostalih, srela britansku kraljicu Victoriu i japanskog cara Meijia.</s><s>Muževi neuspjeli poslovni pothvati su porodicu, međutim, brzo doveli na rub siromaštva.</s><s>Upravo je potreba da Juliju zbrine potakla Granta da, usprkos teškoj bolesti, napiše svoje znamenite Memoare.</s><s>Zahvaljujući njima su Grantovi stekli 500.000 US$, a što je Juliji omogućilo da bez briga provede ostata života.</s><s>Julia je i sama odlučila napisati memoare, ali se ispostavilo da za njih nema interesa kod izdavača; konačno su objavljeni tek 1975. godine.</s>

<s>Julia Grant je bila prva Prva dama čiji je lik zabilježen na filmu.</s>

<s>Izvori</s>

<s>White House biography 
White Haven - Ulysses S Grant National Historic Site</s>

<s>Vanjske veze
 Julia Grant at C-SPAN's First Ladies: Influence & Image</s>

<s>Prve dame SAD</s>

